
ประกาศกระทรวงมหาดไทย
เรื่อง เปลี่ยนแปลงฐานะเทศบาลตำบลบ้านฉาง
อำเภอบ้านฉาง จังหวัดระยอง
เป็นเทศบาลเมืองบ้านฉาง
------------------

โดยที่เทศบาลตำบลบ้านฉาง อำเภอบ้านฉาง จังหวัดระยอง มีราษฎรตั้งแต่หนึ่งหมื่นคนขึ้นไป ทั้งมีรายได้พอควรแก่การที่จะปฏิบัติหน้าที่อันต้องทำตามที่กำหนดไว้ในพระราชบัญญัติเทศบาล พ.ศ. 2496 มีความประสงค์ที่จะเปลี่ยนแปลงฐานะเป็นเทศบาลเมือง และกระทรวงมหาดไทยพิจารณาแล้วเห็นว่า เทศบาลตำบลบ้านฉาง อำเภอบ้านฉาง จังหวัดระยอง เข้าเงื่อนหลักเกณฑ์ตามมาตรา 10 แห่งพระราชบัญญัติเทศบาล พ.ศ. 2496 ซึ่งแก้ไขเพิ่มเติมโดยพระราชบัญญัติเทศบาล (ฉบับที่ 12) พ.ศ. 2546 สมควรให้เปลี่ยนแปลงฐานะเป็นเทศบาลเมืองตามความประสงค์

อาศัยอำนาจตามความในมาตรา 13 แห่งพระราชบัญญัติเทศบาล พ.ศ. 2496 ซึ่งแก้ไขเพิ่มเติมโดยพระราชบัญญัติเทศบาล (ฉบับที่ 12) พ.ศ. 2546 รัฐมนตรีว่าการกระทรวงมหาดไทย จึงประกาศเปลี่ยนแปลงฐานะเทศบาลตำบลบ้านฉาง อำเภอบ้านฉาง จังหวัดระยอง เป็นเทศบาลเมืองบ้านฉาง

ให้เทศบาลตำบลที่ได้เปลี่ยนแปลงฐานะเป็นเทศบาลเมืองตามประกาศนี้มีแนวเขตตามคำบรรยายและแผนที่แนบท้ายประกาศกระทรวงมหาดไทยฉบับนี้ และให้พ้นสภาพแห่งการเป็นเทศบาลตำบลนับแต่วันที่ได้ถูกเปลี่ยนแปลงฐานะเป็นเทศบาลเมืองเป็นต้นไป บรรดาทรัพย์สิน หนี้ สิทธิ และสิทธิเรียกร้องของเทศบาลตำบลให้โอนไปเป็นของเทศบาลเมืองที่เปลี่ยนแปลงฐานะในขณะเดียวกันนั้น และบรรดาเทศบัญญัติที่ได้ใช้บังคับอยู่ก่อนแล้วคงให้ใช้บังคับต่อไป

ทั้งนี้ ตั้งแต่บัดนี้เป็นต้นไป


ประกาศ ณ วันที่ 10 มิถุนายน พ.ศ. 2548
สมชาย  สุนทรวัฒน์
(นายสมชาย  สุนทรวัฒน์)
รัฐมนตรีช่วยว่าการฯ ปฏิบัติราชการแทน
รัฐมนตรีว่าการกระทรวงมหาดไทย
คำบรรยายแนวเขต
เทศบาลเมืองบ้านฉาง อำเภอบ้านฉาง จังหวัดระยอง
ท้ายประกาศกระทรวงมหาดไทย
เรื่อง เปลี่ยนแปลงฐานะเทศบาลตำบลบ้านฉาง อำเภอบ้านฉาง จังหวัดระยอง
เป็นเทศบาลเมืองบ้านฉาง
ลงวันที่ 10 มิถุนายน พ.ศ. 2548
---------------

ให้กำหนดเขตเทศบาลเมืองบ้านฉาง ไว้ดังนี้

หลักเขตที่ 1 ตั้งอยู่ตรงบริเวณทางหลวงแผ่นดินหมายเลข 3 (ถนนสุขุมวิท) ฟากใต้ ตรงกิโลเมตรที่ 191 บริเวณพิกัด QQ 204255

ด้านเหนือ

จากหลักเขตที่ 1
เป็นเส้นเลียบตามแนวทางหลวงแผ่นดินหมายเลข 3 (ถนนสุขุมวิท) ฟากใต้ไปทางทิศตะวันออกเฉียงเหนือ จนถึงหลักเขตที่ 2 ซึ่งตั้งอยู่ตรงบริเวณทางหลวงแผ่นดินหมายเลข 3 (ถนนสุขุมวิท) ฟากใต้ ตรงกิโลเมตรที่ 191+550 บริเวณพิกัด QQ 209058 รวมระยะประมาณ 550 เมตร

จากหลักเขตที่ 2
เป็นเส้นตรงไปทางทิศตะวันตกเฉียงเหนือ ถึงหลักเขตที่ 3 ซึ่งตั้งอยู่ตรงบริเวณเชิงเขาโกรกตะแบก ด้านใต้ ห่างจากศูนย์กลางทางหลวงแผ่นดินหมายเลข 3 (ถนนสุขุมวิท) ตามแนวเส้นตั้งฉาก 500 เมตร บริเวณพิกัด QQ 206063 รวมระยะประมาณ 500 เมตร

จากหลักเขตที่ 3
เป็นเส้นตรงไปทางทิศตะวันออกเฉียงเหนือ ถึงหลักเขตที่ 4 ซึ่งตั้งอยู่ตรงบริเวณทางหลวงแผ่นดินหมายเลข 3376 (ตอนบ้านฉาง-พยูน) ฟากตะวันออก ห่างจากศูนย์กลางทางหลวงแผ่นดินหมายเลข 3 (ถนนสุขุมวิท) ระยะ 1,050 เมตร บริเวณพิกัด QQ 229081 รวมระยะประมาณ 2,800 เมตร

จากหลักเขตที่ 4
เป็นเส้นตรงไปทางทิศตะวันออกเฉียงเหนือ ถึงหลักเขตที่ 5 ซึ่งตั้งอยู่ห่างจากศูนย์กลางทางหลวงแผ่นดินหมายเลข 3 (ถนนสุขุมวิท) ตรงกิโลเมตรที่ 199+130 ตามแนวเส้นตั้งฉากระยะ 1,000 เมตร บริเวณพิกัด QQ 271103 รวมระยะประมาณ 4,570 เมตร

ด้านตะวันออก

จากหลักเขตที่ 5
เป็นเส้นตรงไปทางทิศตะวันออกเฉียงใต้ ถึงหลักเขตที่ 6 ซึ่งตั้งอยู่ห่างจากศูนย์กลางทางหลวงแผ่นดินหมายเลข 3 (ถนนสุขุมวิท) ตรงกิโลเมตรที่ 199+130 ตามแนวเส้นตั้งฉากระยะ 2,000 เมตร บริเวณพิกัด QQ 285075 รวมระยะประมาณ 3,000 เมตร

ด้านใต้

จากหลักเขตที่ 6
เป็นเส้นตรงไปทางทิศตะวันตกเฉียงใต้ ถึงหลักเขตที่ 7 ซึ่งตั้งอยู่ห่างจากศูนย์กลางถนน รพช.รย. 3037 (สายบ้านหนองม่วง-บ้านพลา) 80 เมตรและห่างจากศูนย์กลางทางหลวงแผ่นดินหมายเลข 3 (ถนนสุขุมวิท) ตรงกิโลเมตรที่ 191 ตามแนวเส้นตั้งฉากระยะ 2,000 เมตร บริเวณพิกัด QQ 207035 รวมระยะประมาณ 8,750 เมตร

ด้านตะวันตก

จากหลักเขตที่ 7
เป็นเส้นขนานกับถนน รพช.รย. 3037 (สายบ้านหนองม่วง-บ้านพลา) ไปทางทิศเหนือ จนบรรจบกับหลักเขตที่ 1 รวมระยะประมาณ 2,000 เมตร

ดังปรากฏตามแผนที่ท้ายประกาศกระทรวงมหาดไทยฉบับนี้

ตามเส้นแนวเขตที่กล่าวไว้ ให้มีหลักเขตย่อยปักไว้เพื่อแสดงแนวเขตตามสมควร
*******************************

ประกาศกระทรวงมหาดไทย
เรื่อง จัดตั้งองค์การบริหารส่วนตำบลเป็นเทศบาลตำบล
--------------

โดยที่กระทรวงมหาดไทยพิจารณาแล้วเห็นว่า มีองค์การบริหารส่วนตำบลที่มีสภาพเหมาะสมสมควรให้จัดตั้งเป็นเทศบาลตำบล

อาศัยอำนาจตามความในมาตรา 42 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ 5) พ.ศ. 2546 และมาตรา 7 แห่งพระราชบัญญัติเทศบาล พ.ศ. 2496 รัฐมนตรีว่าการกระทรวงมหาดไทยจึงจัดตั้งองค์การบริหารส่วนตำบลเป็นเทศบาลตำบล ดังต่อไปนี้

1.
องค์การบริหารส่วนตำบลแม่แรง อำเภอป่าซาง จังหวัดลำพูน เป็นเทศบาลตำบลแม่แรง

2.
องค์การบริหารส่วนตำบลแสนสุข อำเภอวารินชำราบ จังหวัดอุบลราชธานี


เป็นเทศบาลตำบลแสนสุข

3.
องค์การบริหารส่วนตำบลห้วยโพธิ์ อำเภอเมืองกาฬสินธุ์ จังหวัดกาฬสินธุ์


เป็นเทศบาลตำบลห้วยโพธิ์

4.
องค์การบริหารส่วนตำบลตาจง อำเภอละหานทราย จังหวัดบุรีรัมย์


เป็นเทศบาลตำบลตาจง

องค์การบริหารส่วนตำบลที่ได้รับการจัดตั้งเป็นเทศบาลตำบลตามประกาศนี้มีแนวเขตตามคำบรรยายเขตและแผนที่ที่แนบท้ายประกาศกระทรวงมหาดไทยฉบับนี้ และพ้นสภาพแห่งการเป็นองค์การบริหารส่วนตำบล รวมทั้งให้สมาชิกภาพของสมาชิกสภาองค์การบริหารส่วนตำบลสิ้นสุดลุง และนายกองค์การบริหารส่วนตำบลพ้นจากตำแหน่งนับแต่วันที่ไดมีประกาศนี้จัดตั้งขึ้นเป็นเทศบาลตำบลเป็นต้นไป บรรดางบประมาณ ทรัพย์สิน สิทธิ สิทธิเรียกร้อง หนี้ พนักงานส่วนตำบลและลูกจ้างขององค์การบริหารส่วนตำบลโอนไปเป็นของเทศบาลตำบลที่จัดตั้งขึ้น และบรรยายข้อบัญญัติองค์การบริหารส่วนตำบลที่ได้ใช้บังคับในเรื่องใดอยู่ก่อนแล้วคงใช้บังคับได้ต่อไปเป็นการชั่วคราว จนกว่าจะได้มีการตราเทศบัญญัติในเรื่องนั้นขึ้นใหม่

ทั้งนี้ ตั้งแต่บัดนี้เป็นต้นไป


ประกาศ ณ วันที่ 3 มิถุนายน พ.ศ. 2548
สมชาย สุนทรวัฒน์
(นายสมชาย สุนทรวัฒน์)
รัฐมนตรีช่วยว่าการฯ ปฏิบัติราชการแทน
รัฐมนตรีว่าการกระทรวงมหาดไทย
[image: image3.emf]
ประกาศกระทรวงมหาดไทย
เรื่อง เปลี่ยนชื่อเทศบาล
--------------

ด้วยมีเทศบาลตำบลประสงค์จะขอเปลี่ยนชื่อเพื่อความเหมาะสมและสอดคล้องตามเจตนารมณ์ของประชาชนในเขตเทศบาลตำบลนั้น

อาศัยอำนาจตามความในมาตรา 12 แห่งพระราชบัญญัติเทศบาล พ.ศ. 2496 ซึ่งแก้ไขเพิ่มเติมโดยพระราชบัญญัติเทศบาล (ฉบับที่ 12) พ.ศ. 2546 รัฐมนตรีว่าการกระทรวงมหาดไทยจึงให้เปลี่ยนชื่อเทศบาลตำบล ดังต่อไปนี้

1.
เทศบาลตำบลชุมชน กม.5 อำเภอเมืองประจวบคีรีขันธ์ จังหวัดประจวบคีรีขันธ์ เป็น เทศบาลตำบล กม. 5

2.
เทศบาลตำบลโพธิสว่าง อำเภอเมืองอุดรธานี จังหวัดอุดรธานี เป็น เทศบาลตำบลหนองสำโรง

3.
เทศบาลตำบลวังมะปรางเหนือ อำเภอวังวิเศษ จังหวัดตรัง เป็น เทศบาลตำบลวังวิเศษ

4.
เทศบาลตำบลเขาพัง อำเภอบ้านตาขุน จังหวัดสุราษฎร์ธานี เป็น เทศบาลตำบลบ้านเชี่ยวหลาน

ทั้งนี้ ตั้งแต่บัดนี้เป็นต้นไป


ประกาศ ณ วันที่ 17 ธันวาคม พ.ศ. 2547
[image: image4.emf]
(นายประชา  มาลีนนท์)
รัฐมนตรีช่วยว่าการฯ ปฏิบัติราชการแทน
รัฐมนตรีว่าการกระทรวงมหาดไทย
ที่ปรึกษา
1.
นายสมพร
ใช้บางยาง
อธิบดีกรมส่งเสริมการปกครองท้องถิ่น
2.
นายธวัชชัย
ฟักอังกูร
รองอธิบดีกรมส่งเสริมการปกครองท้องถิ่น
3.
นายวัลลภ
พริ้งพงษ์
รองอธิบดีกรมส่งเสริมการปกครองท้องถิ่น
4.
นายวสันต์
วรรณวโรทร
รองอธิบดีกรมส่งเสริมการปกครองท้องถิ่น
คณะผู้จัดทำ
1.
นายบุญสืบ
แช่มช้อย
ผู้อำนวยการสำนักพัฒนาระบบ รูปแบบและโครงสร้าง
2.
นางประภัสสร
ศิริแสงชัยกุล
ผู้อำนวยการส่วนวิจัยและพัฒนาระบบ รูปแบบ



และโครงสร้าง
3.
นายพงษ์ศักดิ์
กวีนันทชัย
นิติกร 7 ว
4.
นายผจญ
มหันตปัญญ์
เจ้าหน้าที่บริหารงานทั่วไป 7
5.
นายสินธุไชย
โชคเจริญเลิศ
เจ้าหน้าที่วิเคราะห์นโยบายและแผน 7 ว
6.
นายชรินทร์
สัจจามั่น
เจ้าหน้าที่วิเคราะห์นโยบายและแผน 6 ว
7.
นางสาวจารุภา
กนกวราภรณ์
เจ้าหน้าที่ธุรการ 5
8.
นางสาวหนึ่งฤทัย
จันทวาศ
เจ้าหน้าที่วิเคราะห์นโยบายและแผน
9.
นางสาวบุษบา
พชรกรต่อสกุล
เจ้าหน้าที่บันทึกข้อมูล
ส่วนวิจัยและพัฒนาระบบรูปแบบและโครงสร้าง
สำนักพัฒนาระบบรูปแบบและโครงสร้าง
กรมส่งเสริมการปกครองท้องถิ่น
ถนนราชสีมา ดุสิต กทม. 10300
โทร. 0-2241-9000 ต่อ 2372-3
โทรสาร 0-2241-6956























































































































































แผนที่ท้ายประกาศกระทรวงมหาดไทย


	เรื่อง	เปลี่ยนแปลงฐานะเทศบาลตำบลบ้านฉาง


	อำเภอบ้านฉาง จังหวัดระยอง


	เป็นเทศบาลเมืองบ้านฉาง








